Obiski otrok v času letovanja niso dovoljeni. Starši pošiljate otroke na letovanje z razlogom navajanja na samostojnost in preživljanja kvalitetnega prostega časa z vrstniki. Obisk navedeno okolje prekine. V otroku lahko prebudi domotožje in bo želel oditi domov. Pogrešanje je vzajemno, a otrok se na letovanju uči tudi pozitivnega premagovanja domotožja. Prav tako pa v letovišču s tem zagotavljamo čim bolj varno okolje iz zdravstvenega vidika in s čim manj vdorov virusov, ki se v veliki skupini otrok nato hitro prenašajo.